text: Masser af urørt skov er på vej
  22 januar 2018 kl. 05.52
  13.300 hektar skov skal i fremtiden passes af naturen alene. Otte af de nye naturskove ligger i Syd- og Sønderjylland. 
  I alt skal 45 statsskove på i alt 13.300 hektar i fremtiden være naturskov. Otte af skovene ligger i Syd- og Sønderjylland. Det offentliggør Naturstyrelsen i dag. (Se en liste og kort i bunden af artiklen).
  Det betyder, at skovene i langt mindre grad skal bruges til produktion af træ, og at de stort set skal passe sig selv. Nogle af skovene får helt fred for menneskelig indblanding, i andre vil kun udvalgte træer blive fældet for at skabe lys og luft til mere mangfoldighed.
  Offentligheden vil stadig have adgang til skovene, men de vil i løbet af mange år ændre karakter, selvom de fleste af os nulevende næppe kommer til at opleve det.
  Udlægning af de mange hektar naturskov er en del af Naturpakken fra 2016, der er en aftale mellem regeringen og Dansk Folkeparti.
  De nye naturskove i Syd- og Sønderjylland
  Staksrode Skov ved JuelsmindeSønder Stenderup NørreskovLindet SkovPamhule Skov ved HaderslevDraved Skov ved LøgumklosterSøgård SkovGråsten DyrehaveAugustenborg Skov
  
  
  